**Сцэнарый прэзентацыі**

**“Я запрашаю вас на маленькую радзіму”**

* Добры дзень,
* Здравствуйте,
* Лаба дена,
* Вітаймо вас!
* Вы спытаеце, чаму мы вітаем вас аж на чатырох мовах.
* Тут усё проста, бо ўжо колькі год на гервяцкай зямлі жывуць беларусы, украінцы, палякі, літоўцы і рускія.
* Дарэчы, тут жывём і мы.
* А знаходзіцца наш аграгарадок ў цудоўным месцы басейна ракі Лоша на вышыні 120 метраў над узроўнем мора ў 65 кіламетрах на ўсход ад сталіцы Літвы. У.Караткевіч,А.Мальдзіс і іншыя вядомыя людзі сцвярджаюць, што такіх прыгожых краявідаў, як у нашай мясцовасці, няма больш нідзе ў Беларусі, акрамя Мазыршчыны і Навагрудчыны.

* Давайце вернемся ў 13 ст., а дакладней у 1271 год, калі вось праз гэтыя мясціны праязджаў князь Германт са сваімі ваярамі.Стаміўся князь пасля дарогі і прылёг адпачыць . Прылёг і задрамаў, а праз сон чуе: “Герве, герве!”. “Што гэта?”- падумаў князь. Ваяры яму ў адказ: ”Шаноўны княжа, там птушкі прыгожыя ляцяць”. А па-літоўску “герве” – значыць журавель. “А ці не заснаваць мне тут паселішча? А як яго назваць? Герве, гярве, Гервяты!”. Вось так і ўзнікла назва вёскі Гервяты.
* Але існуе яшчэ адна версія назва паселішча. Спачатку назва гучала, як Германты, аднак з-за памылковага напісання атрымалася спачатку Гервянты,а потым Гервяты. Якой з гэтай версіі верыць-вырашаць вам.
* А вось гэта - месца былой сядзібы пакояў Дамейкаў. Гервяты Дамейкам належылі з пачатку 19 ст. аж да аб’яднання Заходняй і Усходняй Беларусі.
* Вось гэтыя велічныя дрэвы сведкі тых часоў, калі тут быў разбіты парк, стаяў аднапавярховы дом-будынак з высокай столлю, габеленамі, фотаздымкамі і абразамі.
* Гаварылі, што Дамейкі былі вельмі добрымі людзьмі і ніколі нікога не кінулі ў бядзе. Здаралася, калі Вацлаў Дамейка быў на прагулцы, да яго падыходзіў нехта з сялян, у якога была нейкая бяда:здохла карова , згарэў будынак. Вацлаў вымаў з кішэні грошы і даваў селяніну. І гэтак было не раз.
* А зараз мы з вамі зараз накіруемся да млына, які быў пабудаваны ў 1914 годзе па загаду пані Марыі Дамейка.

* Кажуць, што пад мастом жыве Вадзянік. Увечары, калі прыцямнее, ён любіць папалохаць закаханых, якія прыходзяць сюды на мост на спатканне.Не верыце? Прыязджайце і самі ўбачыце на свае вочы.
* Нясе свае воды Лоша, якая з’яўляецца прытокам Нёмана. Па-балцку “лоша” – рыба стронга. Кажуць, што гэтай рыбы было-хоць гаць гаці. Віленскі біскуп, які пабываў тут у 15 ст. , любіў тут рыбку злавіць, юшку зварыць.
* “Дзе нашы продкі бралі тую прагу, адчай, адвагу, настрой такі, каб у блакіт пусціць такую птаху і затрымаць імгненне на вякі”,-так сказала пра наш касцёл Д.Бічэль- Загнетава. І сапраўды. Гэты велічны неагатычны храм, узведзены ў 1903 годзе па праекту архітэктара Аляксея Полазава, і сёння выклікае сапраўднае задавальненне і захапленне. Дарэчы, мецэнатамі, якія далі грошы на пабудову храма былі тыя ж Дамейкі.
* Будаўніцтва касцёла пачалося ў 1890 годзе, будаваў жа храм віленскі дойлід Вацлаў Міхневіч. Кожны дзень на будаўніцтве працавала 70-80 чалавек. За вёскай пабудавалі цагельню, у якой выраблялі высокаякасную цэглу. Для моцы ў вапняны раствор дабаўлялі яйкі, якія збіралі з усяго насельніцтва, а чарапіцу для даху прывозілі з Германіі.
* У 90-ыя гады прыняў парафію ксёндз Леанід Нясцюк. І вось гэтыя цуды створаны яго намаганнямі.
* Вось мы і пабывалі ў адным з самых старажытных куточкаў Гродзеншчыны.
* Але падарожжа па нашай маленькай радзіме на гэтым не заканчваецца. Вы можаце наведаць аграгарадок Рымдзюны ў 6 кіламетрах ад Гервят. Рымдзюнцы, як ніхто іншы, захавалі сваю родную літоўскую мову. І сёння тут гавораць на літоўскай мове не толькі старажылы, але і моладзь. Гэтаму таксама спрыяе адкрыты ў 2001 годзе сучасны Літоўск цэнтр культуры, адукацыі і інфармацыі.
* А крыху ў бок ад Рымдзюн знаходзіцца комплекс сакральных каменных пабудоў і ўзведзеных ў пэўным парадку драўляных крыжоў. А знаходзіцца ўсе гэта на маляўнічым беразе ракі Віліі у ваколіцах вескі Дубок. Неаднаразова ўвагу падарожнікаў прыцягваў грот з выявай Маці Божай, а таксама крынічка з крыштальна чыстай вадой. А чаго вартыя велічныя, прыгожа аздобленыя каменныя вароты**!**
* Ды што мы ўсё расказваем**!** Прыязджайце - і самі ўсё ўбачыце!!!